⋰Ẍ⋱ADIGA⋰Ẍ⋱

Си адэкъуэшым л1ыгъэ хэлъу
И гъащ1эр и к1эм щынэсам,
Пщ1э хуэтщ1ыр мащ1э къыщыхъуауэ
Нэхъ пщ1э нэхъыбэм щ1эхъуэпса.
Щапхьэ хуэхъунут ар ц1ыху аджэм.
Ауэ,о ди Тхьэ, сыту гугъу
Сымаджэм и хьэл техьэтек1ыр
Пшэкыну уи къару пыхуху.
Фэрыщ1 къысщохъу а хабзэ дахэр
Ныкъуэл1эм и псэ бгъэтыншин,
Хъущхъуэ ебгъэфэу, п1э хуэпщ1ыжу,
Тебгъэу пэшым ущ1эсын,
Къыпхуэмыгъэсу, ущ1эхъуэпсу
Дунейм ехьэмыщк1эр щехыжын.
 *** 
Сэ ф1ыуэ услъэгъуащ, а лъэгъуныгъар
Иджыри хуабэу сигу тхьэмыщк1эм илъщ.
А т1эк1ум щхьэк1э уэ умыгузавэ,
Дищ1ынкъым дэ абы зэпылъ.
Сэ ф1ыуэ услъэгъуащ псэлъэнщэу, ук1ытэху,
Сыщт1э1эщтаблэу, зым сыщымыгугът.
Сэ ф1ыуэ услъэгъуащ зы фэрыщ1агъ хэмылъу.
Сэ схуэдэу уэ адрейм зегъэлъагъуфт.
*** 
Хамэ къэралым си нэхэр хуэплъызу,
Ди Хэку щыслъагъум си гур игъэузу,
Къысф1эщ1 Адыгэлъэпкъым хэмытыж
Ц1ыху нэмысыф1э и псэм емыблэж.
Си ф1эщ мыхъунт къэбгъуэтыфыну
Адыгэл1 жан и гугъэр ещхьу псынэм.
Здэщы1эр дэнэ? Сылъыхъу си псэр поху
Бзылъхугъэ тхьэ1ухуд, дуней къэзыгъэнэху.
И псалъэ псори купщ1эк1э гъэнщ1ауэ,
Нур къыщхьэщихым уи псэр дихьэхауэ,
Фэрыщ1 хэмылъу, дахэ, нэф1эгуф1э.
Ди лъэпкъым си гур щ1ы1э хуэхъужат.
Ауэ дыгъуасэ Нэлъмэс сыхуэзат
Иджы Хэкужьым си псэр егъагуф1э!
 
А.С. Пушкин 
😊
(анон.)